CELEX: 32016D1899
Language: et
Date: 2016-10-26 00:00:00
Title: Komisjoni rakendusotsus (EL) 2016/1899, 26. oktoober 2016, millega muudetakse otsuseid 92/260/EMÜ, 93/197/EMÜ ja 2004/211/EÜ seoses teatavatest Egiptuse osadest pärit registreeritud hobuste ajutise impordiga ja impordiga (teatavaks tehtud numbri C(2016) 6791 all) (EMPs kohaldatav tekst)

28.10.2016   
            
            
               ET
            
            
               Euroopa Liidu Teataja
            
            
               L 293/42
            
         KOMISJONI RAKENDUSOTSUS (EL) 2016/1899,
   26. oktoober 2016,
   millega muudetakse otsuseid 92/260/EMÜ, 93/197/EMÜ ja 2004/211/EÜ seoses teatavatest Egiptuse osadest pärit registreeritud hobuste ajutise impordiga ja impordiga
   
      
         (teatavaks tehtud numbri C(2016) 6791 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta direktiivi 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta, (1) eriti selle artikli 12 lõikeid 1 ja 4, artikli 15 punkti a ning artikli 19 sissejuhatavat lauset ja artikli 19 punkte a ja b,
   ning arvestades järgmist:
   
               (1)
            
            
               Direktiivis 2009/156/EÜ on kehtestatud hobuslaste liitu importimist reguleerivad loomatervishoiunõuded. Sellega antakse komisjonile õigused sätestada muu hulgas eritingimused registreeritud hobuslaste ajutiseks liitu importimiseks ja liitu importimiseks.
            
         
               (2)
            
            
               Komisjoni otsuses 92/260/EMÜ (2) on sätestatud, et liikmesriigid peavad lubama kõnealuse otsuse I lisas loetletud kolmandatest riikidest pärit registreeritud hobuste ajutist importi liitu. Nimetatud lisas on loetletud kolmandad riigid, kus kohaldatakse ametlikku piirkondadeks jaotamist, ja need riigid on määratud konkreetsetesse sanitaarrühmadesse sõltuvalt loomade tervislikust seisundist.
            
         
               (3)
            
            
               Komisjoni otsuses 93/197/EMÜ (3) on sätestatud, et liikmesriigid peavad lubama kõnealuse otsuse I lisas loetletud kolmandatest riikidest pärit registreeritud hobuslaste ning tõuaretuseks ja tootmiseks ettenähtud hobuslaste importi liitu. Nimetatud lisas on loetletud kolmandad riigid, kus kohaldatakse ametlikku piirkondadeks jaotamist, ja need riigid on määratud konkreetsetesse sanitaarrühmadesse sõltuvalt loomade tervislikust seisundist.
            
         
               (4)
            
            
               Komisjoni otsusega 2004/211/EÜ (4) on kehtestatud kolmandate riikide või, kui kohaldatakse piirkondadeks jaotamist, nende osade loetelu, millest liikmesriigid peavad lubama hobuslaste ning nende sperma, munarakkude ja embrüote importi. Nimetatud loetelu on sätestatud kõnealuse otsuse I lisas ning samuti on selles lisas määratud kolmandate riikide või nende osade sanitaarrühmad.
            
         
               (5)
            
            
               Otsustega 92/260/EMÜ, 93/197/EMÜ ja 2004/211/EÜ on Egiptus varem määratud sanitaarrühma E. Pärast 2010. aasta juunis Egiptuses tehtud veterinaarkontrolli otsustati, et olukord kõnealuses kolmandas riigis võib põhjustada tõsist terviseriski liidu hobuslaste populatsioonile. Selle tulemusena võeti vastu komisjoni otsus 2010/463/EL, (5) millega Egiptus jäeti välja sanitaarrühmast E, kuhu ta oli kantud otsuste 92/260/EMÜ, 93/195/EMÜ ja 93/197/EMÜ I lisas, ning muudeti kannet Egiptuse kohta otsuse 2004/211/EÜ I lisas.
            
         
               (6)
            
            
               Maailma Loomatervise Organisatsiooni (OIE) (6) loodud käsitlus hobuslaste taudidest vaba tsooni kohta peegeldab direktiivis 2009/156/EÜ esitatud piirkondadeks jaotamise põhimõtteid. Hobuslaste taudidest vaba tsoon on seega konkreetse veterinaarjärelevalve all olev riigi territooriumi osa, kus ei esine mitmeid konkreetseid hobuslaste taude, ning see luuakse tavaliselt siis, kui kogu riigi territooriumil ei ole teostatav või saavutatav tõrjuda kõiki hobuslaste taude. Hobuslaste taudidest vabas tsoonis olevate hobuslaste eraldamine teistest hobuslastest saavutatakse nõuetele vastava bioturvalisuse korraldamise, sertifitseerimisstandardite ja -menetluste, erandolukorra plaanimise ning kõigi hobuslaste taudidest vabas tsoonis asuvate hobuste identifitseerimisega ning suutlikkusega jälgida hobuste liikumist vedudel.
            
         
               (7)
            
            
               Egiptus taotles 2016. aasta juunis, et komisjon vaataks uuesti läbi Egiptuse ekspordistaatuse, ning esitas dokumendid hobuslaste taudidest vaba tsooni loomise kohta Egiptuse sõjaväe veterinaarhaigla ümber Kairo idapoolses eeslinnas. Hobuslaste taudidest vaba tsoon on kiirteega ühendatud Kairo rahvusvahelise lennujaamaga, mis asub vähem kui 10 km kaugusel.
            
         
               (8)
            
            
               Egiptuse esitatud dokumentidest ilmneb, et Egiptuse poolt pakutavad tagatised on piisavad, et määrata Egiptus uuesti sanitaarrühma E ja lubada registreeritud hobuste ajutist importi ja importi Egiptuse hobuslaste taudidest vabast tsoonist.
            
         
               (9)
            
            
               Seepärast tuleks vastavalt muuta otsuseid 92/260/EMÜ, 93/197/EMÜ ja 2004/211/EÜ.
            
         
               (10)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 92/260/EMÜ I lisa muudetakse vastavalt käesoleva otsuse I lisale.
   Artikkel 2
   Otsuse 93/197/EMÜ I lisa muudetakse vastavalt käesoleva otsuse II lisale.
   Artikkel 3
   Otsuse 2004/211/EÜ I lisa muudetakse vastavalt käesoleva otsuse III lisale.
   Artikkel 4
   Käesolev otsus on adresseeritud liikmesriikidele.
   
      Brüssel, 26. oktoober 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 192, 23.7.2010, lk 1.
   
      (2)  Komisjoni 10. aprilli 1992. aasta otsus 92/260/EMÜ loomatervishoiunõuete ja veterinaarsertifikaatide kohta registreeritud hobuslaste ajutiseks impordiks (EÜT L 130, 15.5.1992, lk 67).
   
      (3)  Komisjoni 5. veebruari 1993. aasta otsus 93/197/EMÜ loomatervishoiu nõuete ja veterinaarsertifikaatide kohta registreeritud hobuslaste ning aretamiseks ja tootmiseks ettenähtud hobuslaste impordil (EÜT L 86, 6.4.1993, lk 16).
   
      (4)  Komisjoni 6. jaanuari 2004. aasta otsus 2004/211/EÜ, millega kehtestatakse kolmandate riikide ja nende territooriumi osade loetelu, millest liikmesriigid lubavad importida elushobuslasi ning hobuslaste spermat, munarakke ja embrüoid, ning millega muudetakse otsuseid 93/195/EMÜ ja 94/63/EÜ (ELT L 73, 11.3.2004, lk 1).
   
      (5)  Komisjoni 20. augusti 2010. aasta otsus 2010/463/EL, millega muudetakse otsuseid 92/260/EMÜ, 93/195/EMÜ, 93/197/EMÜ ja 2004/211/EÜ seoses ajutise impordiga, registreeritud hobuste korduva taassisenemisega pärast ajutist eksporti ja importi ning hobuslaste sperma impordiga teatavatest Egiptuse osadest (ELT L 220, 21.8.2010, lk 74).
   
      (6)  http://www.oie.int/en/our-scientific-expertise/specific-information-and-recommendations/international-competition-horse-movement/equine-disease-free-zones/
   
      I LISA
      Otsuse 92/260/EMÜ I lisas esitatud nende kolmandate riikide loetelu, mis kuuluvad sanitaarrühma E, asendatakse järgmisega:
      
         „Araabia Ühendemiraadid (AE), Bahrein (BH), Alžeeria (DZ), Egiptus (3) (EG), Iisrael (4) (IL), Jordaania (JO), Kuveit (KW), Liibanon (LB), Maroko (MA), Omaan (OM), Katar (QA), Saudi Araabia (3) (SA), Tuneesia (TN), Türgi (3) (TR)“.
      
   
   
      II LISA
      Otsuse 93/197/EMÜ I lisas esitatud nende kolmandate riikide loetelu, mis kuuluvad sanitaarrühma E, asendatakse järgmisega:
      
         „Araabia Ühendemiraadid (3) (AE), Bahrein (3) (BH), Alžeeria (DZ), Egiptus (2) (3) (EG), Iisrael (5) (IL), Jordaania (3) (JO), Kuveit (3) (KW), Liibanon (3) (LB), Maroko (MA), Mauritius (3) (MU), Omaan (3) (OM), Katar (3) (QA), Saudi Araabia (2) (3) (SA), Tuneesia (TN), Türgi (2) (3) (TR)“.
      
   
   
      III LISA
      Otsuse 2004/211/EÜ I lisa muudetakse järgmiselt:
      
                  1)
               
               
                  kanne Egiptuse kohta asendatakse järgmisega:
                  
                              „EG
                           
                           
                              Egiptus
                           
                           
                              EG-0
                           
                           
                              Kogu riik
                           
                           
                              E
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                        
                              EG-1
                           
                           
                              Hobuslaste taudidest vaba tsoon, mis on loodud ümber Egiptuse sõjaväe veterinaarhaigla El- Nasr'i teel, Al Ahly Clubi vastas, ning kiirteeühendus Kairo rahvusvahelise lennujaamaga (vt üksikasjad 7. lahtris)
                           
                           
                              E
                           
                           
                              X
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —“
                           
                        
            
                  2)
               
               
                  Lisatakse lahter 7:
                  
                              „Lahter 7:
                           
                        
                              EG
                           
                           
                              Egiptus
                           
                           
                              EG-1
                           
                           
                              Hobuslaste taudidest vaba tsoon, suurusega umbes 0,1 km2, mis on loodud ümber Egiptuse sõjaväe veterinaarhaigla El Nasri teel, Al Ahly Clubi vastas Kairo idapoolses eeslinnas (koordinaadid 30°04′19,6″pl 31°21′16,5″ip), ning 10 km pikkune kiirteeühendus El-Nasri teel ja Lennujaama teel Kairo rahvusvahelise lennujaamaga.
                              
                                          a)
                                       
                                       
                                          Hobuslaste haigustest vaba tsooni piiritlemine
                                          Piir algab El-Nasri tee ja El-Shaheed Ibrahim El-Shaikhi tee ristmikust (30°04′13,6″pl 31°21′04,3″ip) ja kulgeb piki El-Shaheed Ibrahim El-Shaikhi teed umbes 500 m põhja suunas kuni esimese ristumiseni teega, mida nimetatakse „the Passage Inside Armed Forces“ (edaspidi „Passage“), seejärel pöördub paremale mööda Passage'it umbes 100 m ida suunas, veel kord paremale mööda Passage'it 150 m lõuna suunas, seejärel vasakule mööda Passage'it 300 m ida suunas ja paremale mööda Passage'it 100 m lõuna suunas kuni El-Nasri teeni, seejärel paremale mööda El-Nasri teed 300 m edela suunas kuni El-Nasri tee ja Hassan Ma'mooni tee ristmiku vastas asuva punktini, sealt paremale mööda Passage'it 100 m põhja suunas, vasakule mööda Passage'it 120 m lääne suunas, vasakule mööda Passage'it 200 m lõuna suunas ning seejärel paremale mööda El-Nasri teed lääne suunas kuni El-Nasri tee ja El-Shaheed Ibrahim El-Shaikhi tee ristmikuni.
                                       
                                    
                                          b)
                                       
                                       
                                          Hobuslaste haigustest vaba tsooni sees oleva ekspordieelse karantiini piiritlemine
                                          Piir algab El-Nasri tee ja Hassan Ma'mooni tee ristmiku vastas asuvast punktist ja kulgeb mööda Passage'it 100 m põhja suunas, paremale mööda Passage'it 250 m ida suunas, paremale mööda Passage'it 50 m lõuna suunas kuni El-Nasri teeni, paremale mööda El-Nasri teed 300 m kagu suunas kuni El-Nasri tee ja Hassan Ma'mooni tee ristmiku vastas asuvast punktini.“